b'\n_START_ARTICLE_\nMarek Mint\xc3\xa1l\n_START_SECTION_\nSeurajoukkueura\n_START_PARAGRAPH_\nUransa alkuvaiheet Mint\xc3\xa1l edusti kotikaupunkinsa \xc5\xbdilinan M\xc5\xa0K \xc5\xbdilinaa. H\xc3\xa4n on yksi joukkueen kaikkien aikojen parhaimmista pelaajista 180 ottelullaan ja 77 maalillaan. H\xc3\xa4n voitti \xc5\xbdilinan riveiss\xc3\xa4 Slovakian liigan kaksi kertaa per\xc3\xa4kk\xc3\xa4in sek\xc3\xa4 Slovakian cupin kerran. Vuonna 2003, seitsem\xc3\xa4n vuoden \xc5\xbdilinassa pelaamisen j\xc3\xa4lkeen Mint\xc3\xa1l siirtyi Saksaan silloin 2. Bundesliigassa pelanneen 1. FC N\xc3\xbcrnbergin riveihin. H\xc3\xa4n iski ensimm\xc3\xa4isen\xc3\xa4 vuonnaan 2. Bundesliigassa 18 maalia ja johdatti joukkueensa p\xc3\xa4\xc3\xa4sarjaan. T\xc3\xa4n\xc3\xa4 vuonna Mint\xc3\xa1l sai lempinimi\xc3\xa4, kuten "Sniper" ja "Phantom". 2005 kes\xc3\xa4ll\xc3\xa4 suurseurat kuten Liverpool FC olivat kiinnostuneita Mint\xc3\xa1lista, mutta h\xc3\xa4n p\xc3\xa4\xc3\xa4tti j\xc3\xa4\xc3\xa4d\xc3\xa4 N\xc3\xbcrnbergiin. Vuonna 2007 1. FC N\xc3\xbcrnberg voitti Saksan cupin Mint\xc3\xa1lin isketty\xc3\xa4 finaalissa maalin VfB Stuttgartia vastaan. Mint\xc3\xa1l my\xc3\xb6s loukkaantui t\xc3\xa4ss\xc3\xa4 ottelussa. Vuonna 2011, kahdeksan vuoden N\xc3\xbcrnberg-jakson j\xc3\xa4lkeen Mint\xc3\xa1l siirtyi toisen sarjatason Hansa Rostockiin. Pelattuaan vuoden Rostockissa, h\xc3\xa4n palasi takaisin N\xc3\xbcrnbergiin, nyt kakkosjoukkueeseen ja vuoden pelattuaan h\xc3\xa4n lopetti uransa.\n_START_SECTION_\nMaajoukkue\n_START_PARAGRAPH_\nMint\xc3\xa1l kuului Slovakian miehist\xc3\xb6\xc3\xb6n vuoden 2000 kes\xc3\xa4olympialaisissa. Kaiken kaikkiaan h\xc3\xa4n on pelannut Slovakian maajoukkueessa 45 ottelua ja tehnyt niiss\xc3\xa4 14 maalia.'